CELEX: 32012D0437
Language: mt
Date: 2012-07-24 00:00:00
Title: 2012/437/PESK: Deċiżjoni tal-Kumitat Politiku u ta' Sigurtà EU BAM Rafah/2/2012 tal- 24 ta’ Lulju 2012 li testendi l-mandat tal-Kap tal-Missjoni tal-Unjoni Ewropea ta' Assistenza fil-Fruntieri għall-Punt ta' Qsim ta' Rafah (EU BAM Rafah) ad interim

27.7.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 200/18
            
         DEĊIŻJONI TAL-KUMITAT POLITIKU U TA' SIGURTÀ EU BAM RAFAH/2/2012
   tal-24 ta’ Lulju 2012
   li testendi l-mandat tal-Kap tal-Missjoni tal-Unjoni Ewropea ta' Assistenza fil-Fruntieri għall-Punt ta' Qsim ta' Rafah (EU BAM Rafah) ad interim
   
   (2012/437/PESK)
   IL-KUMITAT POLITIKU U TA’ SIGURTÀ,
   Wara li kkunsidra t-Trattat dwar l-Unjoni Ewropea, u b’mod partikolari t-tielet paragrafu tal-Artikolu 38 tiegħu,
   Wara li kkunsidra l-Azzjoni Konġunta tal-Kunsill 2005/889/PESK tal-25 ta' Novembru 2005 dwar l-istabbiliment ta' Missjoni tal-Unjoni Ewropea ta' Assistenza fil-Fruntieri għall-Punt ta' Qsim ta' Rafah (EU BAM Rafah) (1), u b'mod partikolari l-Artikolu 10(1) tagħha,
   Billi:
   
               (1)
            
            
               Skont l-Artikolu 10(1) tal-Azzjoni Konġunta 2005/889/PESK, il-Kumitat Politiku u ta’ Sigurtà (KPS) hu awtorizzat, f'konformità mal-Artikolu 38 tat-Trattat, sabiex jieħu d-deċiżjonijiet rilevanti għall-fini tal-eżerċizzju tal-kontroll politiku u tat-tmexxija strateġika tal-missjoni EU BAM Rafah, inkluż b'mod partikolari d-deċiżjoni li jinħatar Kap tal-Missjoni.
            
         
               (2)
            
            
               Fit-3 ta' Lulju 2012, permezz tad-Deċiżjoni 2012/382/PESK (2), il-KPS, fuq proposta tar-Rappreżentant Għoli tal-Unjoni għall-Affarijiet Barranin u l-Politika ta' Sigurtà (RGħ), ħatar lis-Sur Davide PALMIGIANI bħala Kap tal-Missjoni EU BAM Rafah, ad interim, għall-perijodu mill-1 ta' Lulju 2012 sal-31 ta' Lulju 2012.
            
         
               (3)
            
            
               Ir-RGħ pproponiet li l-mandat tas-Sur Davide PALMIGIANI bħala Kap tal-Missjoni EU BAM Rafah, ad interim, jiġi estiż għall-perijodu ieħor ta' xahrejn, mill-1 ta' Awwissu 2012 sat-30 ta' Settembru 2012,
            
         ADOTTA DIN ID-DEĊIŻJONI:
   Artikolu 1
   Il-mandat tas-Sur Davide PALMIGIANI bħala Kap tal-Missjoni tal-Unjoni Ewropea ta' Assistenza fil-Fruntieri għall-Punt ta' Qsim ta' Rafah (EU BAM Rafah), ad interim, huwa b'dan estiż sat-30 ta' Settembru 2012.
   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.
   Hija għandha tapplika mill-1 ta' Awwissu 2012.
   
      Magħmul fi Brussell, l-24 ta’ Lulju 2012.
      
         
            Għall-Kumitat Politiku u ta’ Sigurtà
         
         
            Il-President
         
         O. SKOOG
      
   
   
      (1)  ĠU L 327, 14.12.2005, p. 28.
   
      (2)  ĠU L 186, 14.7.2012, p. 30.